การทำน้ำมันไล่แมลงสำหรับใช้นอกบ้าน การทำสเปรย์ไล่แมลง การทำน้ำมันทากันแมลง
น้ำมันไล่แมลงนอกบ้านสูตรนี้สามารถนำไปวางไว้กลางโต๊ะตรงระเบียง ซึ่งจะช่วยขับไล่แมลงตัวร้ายได้ตั้งแต่เช้ายันค่ำเลยทีเดียว โดยมีวิธีการง่ายๆ แค่ผสมน้ำมันหอมระเหยเข้ากับน้ำมันตัวพา  เพียงเท่านี้คุณก็จะได้กลิ่นหอมตลบอบอวลในอากาศ ซึ่งสามารถขับไล่แมลงออกไปได้โดยไม่ต้องพึ่งสารเคมีใดๆ และนี่คืออุปกรณ์ที่คุณจำเป็นต้องใช้  กระป๋องเล็กๆ ที่มีฝาปิด อาจจะเป็นกระป๋องกาแฟ กระป๋องชามินต์ หรือกระป๋องใส่ลูกอมแก้เจ็บคอเล็กๆ ก็ใช้ได้ทั้งสิ้น ผ้าหรือฟองน้ำล้างจานสะอาดๆ น้ำมันผัก 2 ช้อนชา วิชฮาเซล 2 ช้อนชา (หรือจะใช้เป็นวอดก้าก็ได้ถ้าไม่มีวิชฮาเซล) น้ำมันหอมระเหย 100 หยด น้ำมันหอมระเหยหลายชนิดมีคุณสมบัติในการไล่แมลง อีกทั้งยังได้ผลดีกับยุงและสัตว์ตัวเล็กๆ น่ารำคาญอื่นๆ โดยสามารถหาซื้อได้ตามร้านขายอาหารเพื่อสุขภาพหรือจะสั่งในปริมาณมากจากอินเตอร์เน็ตก็ได้เช่นเดียวกัน โดยสามารถใช้น้ำมันหอมระเหยชนิดเดียว 100 หยด หรือจะผสมหลายๆ ชนิดต่อไปนี้เข้าด้วยกันก็ได้   น้ำมันลาเวนเดอร์ - ลาเวนเดอร์เป็นพืชที่ขึ้นชื่อมากเป็นพิเศษในเรื่องประสิทธิภาพการไล่แมลง อีกทั้งยังมีประโยชน์อีกสารพัดในครัวเรือน   น้ำมันตะไคร้หอม - น้ำมันชนิดนี้ถือเป็นส่วนผสมที่มักนำไปใช้ในเทียนสำหรับไล่แมลงวันและแมลงอื่นๆ  น้ำมันยูคาลิปตัส - น้ำมันหอมระเหยดีๆ อีกหนึ่งชนิดที่นำไปใช้ประโยชน์ในครัวเรือนได้นานับประการ  น้ำมันเปปเปอร์มินต์ - น้ำมันชนิดนี้ได้ผลดีเป็นพิเศษในการไล่ยุง แต่ก็ช่วยกำจัดเหลือบได้เช่นเดียวกัน เทส่วนผสมทั้งหมดลงในถ้วยและคนให้เข้ากัน การทำให้น้ำมันหอมระเหยเจือจางลงจะทำให้น้ำมันไม่ระเหยหายไปในทันที อีกทั้งยังช่วยให้กลิ่นหอมฟุ้งในอากาศอีกด้วย  ควรทำให้น้ำมันหอมระเหยเจือจางลงก่อนนำมาใช้ โดยเฉพาะถ้าอยากทาลงบนผิวโดยตรง การเติมวอดก้าเพิ่มลงไปในส่วนผสม 1/2 ช้อนชาจะทำให้เก็บน้ำมันไว้ใช้ซ้ำเป็นครั้งที่ 2 ได้ ใส่ผ้าลงในกระป๋อง จากนั้นจึงเทส่วนผสมตามลงไปให้ชุ่มผ้าหรือฟองน้ำ จากนั้นจึงจัดการปิดฝาและทิ้งไว้เป็นเวลา 24 ชั่วโมง เมื่อไรที่จำเป็นต้องใช้กระป๋อง เพียงเปิดฝาออกและวางไว้บนโต๊ะสังสรรค์ของคุณ โดยสามารถทำไว้ใช้ได้มากเท่าที่ต้องการ จะได้เอาไปวางไว้รอบพื้นที่สังสรรค์เพื่อกำจัดแมลงร้ายไม่ให้มากวนใจได้อีก เมื่อคุณเปิดฝาจะทำให้อากาศเข้าไปได้ และทำให้ความฉุนของกลิ่นลดน้อยถอยลง เราจึงต้องเติมกันสักหน่อย เพียงเหยาะน้ำมันหอมระเหยเพิ่มเข้าไป หรือจะผสมใหม่ก็ได้เช่นเดียวกัน รู้หรือไม่ว่า เรานำสเปรย์ไล่แมลงสูตรนี้มาใช้ไล่แมลงกวนใจกันมานานนับศตวรรษแล้ว และก็ได้ผลจริงเสียด้วย กลิ่นของสเปรย์อาจจะฉุนสักหน่อยเมื่อฉีดลงไปบนร่างกาย แต่กลิ่นจะค่อยๆ จางไปเมื่อส่วนผสมเริ่มแห้ง และนี่คือสิ่งที่คุณจำเป็นต้องใช้  วิชฮาเซล 1/2 ถ้วย น้ำส้มสายชูหมักแอปเปิ้ล 1/2 ถ้วย น้ำมันหอมระเหย 30-50 หยด คุณสามารถเลือกส่วนผสมได้ตั้งแต่ตะไคร้หอม กานพลู ตะไคร้ โรสแมรี่ ทีทรี ใบเสม็ด ยูคาลิปตัส ซีดาร์ แคตนิป ลาเวนเดอร์ หรือมินต์ โดยจะใช้เป็นขวดเก่าที่ล้างให้สะอาดด้วยน้ำสบู่เรียบร้อยแล้ว หรือจะหาซื้อขวดใหม่จากร้านขายยาสำหรับใช้เพื่อการนี้โดยเฉพาะก็ได้เช่นเดียวกัน เขย่าขวดและฉีดลงบนมือ แขน ขา และบริเวณอื่นๆ ที่ไม่มีเสื้อผ้าปิดคลุม จากนั้นจึงทิ้งให้แห้งและฉีดเพิ่มตามความจำเป็น แต่ต้องระวังไม่ให้น้ำมันไล่แมลงของเราเข้าตาหรือปากของคุณ  คุณสามารถฉีดสเปรย์นี้ลงบนเสื้อผ้าได้เกือบทุกชีวิตอีกด้วย เพียงแต่ควรทดสอบบนจุดเล็กๆ ก่อนเพื่อให้แน่ใจว่าสเปรย์จะไม่ทำให้สีผ้าเสียหาย ไม่ควรฉีดสเปรย์นี้ให้กับเด็กหรือสัตว์เลี้ยงโดยไม่ตรวจเช็คความปลอดภัยของน้ำมันที่เป็นส่วนผสมเสียก่อน ตัวอย่างเช่น น้ำมันทีทรีออยล์จัดเป็นสารพิษร้ายแรงสำหรับน้องแมวทั้งหลาย จำไว้ว่า ห้ามทาน้ำมันหอมระเหยที่ยังไม่ทำให้เจือจางลงบนผิวโดยเด็ดขาด ต้องผสมเข้ากับน้ำมันตัวพาเพื่อให้เจือจางลงก่อนทุกครั้ง น้ำมันเหล่านี้เป็นตัวเลือกที่ให้ผลดีที่สุดในการไล่แมลง ในการทำน้ำมันทาจากน้ำมันคุณภาพสูงเหล่านี้ สิ่งสำคัญคือคุณจะต้องผสมเข้ากับน้ำมันตัวพาให้เจือจางลงเสียก่อน คุณสามารถทำน้ำมันสูตร 2% ได้โดยผสมน้ำมันหอมระเหยที่คุณเลือก 12 หยดต่อน้ำมันตัวพา เช่น น้ำมันมะกอก ฯลฯ 1 ออนซ์ (30 มล.) จากนั้นจึงทาลงบนข้อมือ คอ และจุดชีพจรอื่นๆ เพื่อไล่แมลงออกไป  เก็บน้ำมันที่เหลือไว้ในขวดเล็กๆ สำหรับใช้ทาอีกครั้งเมื่อจำเป็น การทาน้ำมันหอมระเหยที่ยังไม่เจือจางลงบนผิวโดยตรง (แม้จะเป็นน้ำมันลาเวนเดอร์หรือทีทรีออยล์ก็ตาม) อาจทำให้คุณเกิดอาการแพ้ ซึ่งหมายความว่าคุณอาจแพ้น้ำมันชนิดนั้นๆ อย่างรุนแรง จนถึงขั้นโดนผิวแม้เพียงนิดเดียวก็ทำให้ระคายเคืองได้แล้ว มินต์เป็นพืชอีกหนึ่งชนิดที่มีคุณสมบัติไล่แมลง อีกทั้งยังมีกลิ่นมินต์หอมหวานสุดคลาสสิค ไม่ว่าจะเป็นเปปเปอร์มินต์ สเปียร์มินต์ หรือแคตนิปล้วนแล้วแต่มีคุณสมบัติสุดมหัศจรรย์ในการขับไล่แมลงอันไม่น่าพิศมัย แถมยังทำให้มีกลิ่นหอมติดตัวคุณอีกด้วย คุณสามารถทำน้ำมันสูตร 2% ได้โดยผสมน้ำมันเปปเปอร์มินต์ 12 หยดต่อน้ำมันตัวพา เช่น น้ำมันมะกอก ฯลฯ 1 ออนซ์ (30 มล.) จากนั้นก็ถูลงบนผิวโดยตรงได้เลย โหระพาเป็นอีกหนึ่งพืชสมุนไพรกลิ่นฉุนที่แมลงทั่วไปไม่ปลื้มกันสักเท่าไร โดยจะใช้ได้ผลเป็นพิเศษในการไล่ผีเสื้อกลางคืน คุณสามารถทำน้ำมันสูตร 2% ได้โดยผสมน้ำมันหอมระเหยจากโหระพา 12 หยดต่อน้ำมันตัวพา เช่น น้ำมันมะกอก ฯลฯ 1 ออนซ์ (30 มล.) จากนั้นก็ถูลงบนผิวโดยตรงได้เลย
เตรียมอุปกรณ์. ลงมือผสมน้ำมันหอมระเหย. ผสมน้ำมันหอมระเหยเข้ากับน้ำมันผักและวิชฮาเซล (หรือวอดก้า). ทำให้ผ้าหรือฟองน้ำชุ่มไปด้วยส่วนผสมของเรา. เปิดฝาออกเพื่อใช้น้ำมันไล่แมลง. เติมน้ำมันหลังจากใช้ไป 2-3 ครั้ง. เตรียมอุปกรณ์. เทส่วนผสมลงในขวดสเปรย์เปล่า. ฉีดสเปรย์น้ำมันลงบนผิว. ลองใช้ทีทรีออยล์ น้ำมันลาเวนเดอร์ หรือน้ำมันยูคาลิปตัส. ลองใช้น้ำมันมินต์. ใช้น้ำมันโหระพา.
https://www.wikihow.com/Make-Natural-Outdoor-Fly-Repellent-with-Essential-Oils https://www.wikihow.com/Make-Natural-Outdoor-Fly-Repellent-with-Essential-Oils https://www.wikihow.com/Make-Natural-Outdoor-Fly-Repellent-with-Essential-Oils
Making Fly Repellent for Outdoor Areas Making Fly Repellent Spray Making a Fly Repellent Oil Rub